wickkiey/tamil-wikipedia-chunked huggingface dataset:
# ஒசூர் வெங்கட்ரமண சுவாமி கோயில்

## குன்று

இக்கோயில் ஒசூர் நகரின் வெங்கடேஸ் நகர் என்றபகுதியில் உள்ள ஒரு குன்றின் மீது அமைந்துள்ளது. இந்த மலையில் சமணத் தீர்த்தங்கரர் சிற்பங்களும் சிவச் சின்னங்களும் நிறைந்துள்ளன. மேலும் இந்தக் குன்றில் சமணத் துறவிகள் வாழ்ந்தற்கான சுவடுகள் காணப்படுகின்றன. இந்தக் குன்றில் உள்ள கல்வெட்டுகள் வாயிலாக இங்கு பாரீசுவ ஜீனாலயம் என்ற ஒரு சமணக் கோயில் இருந்ததாக தெரியவருகிறது.
# ஒசூர் வெங்கட்ரமண சுவாமி கோயில்

## கோயில் அமைப்பு

இக்கோயிலுக்கு 90 அடி நீள அகலத்தில் மதில்சுவர் அமைக்கப்பட்டுள்ளது. கோயிலுக்கு கிழக்கு நோக்கி வாயில் உள்ளது. மகா மண்டபத்துக்கு முன்பாக மூன்று நிலை இராசகோபுரம் அமைக்கப்பட்டுள்ளது. மேலும் பரம்பத வாயிலிலும் மூன்று நிலை இராசகோபுரம் அமைக்கப்பட்டுள்ளது. வாயிலை அடுத்து 21 அடி உயர விளக்குக்கம்பம் நிறுவப்பட்டுள்ளது. அதை அடுத்துள்ள முகமண்டபமானது நான்கு தூண்களுடன் அமைக்கப்பட்டுள்ளது. இந்த மண்டபத்தில் பலிபீடமும், கருடாழ்வார் சிலையும் அமைந்துள்ளன. அர்த்த மண்டபத்தை அடுத்துள்ள கருவறையில் பூதேவி, ஸ்ரீதேவியுடன் வெங்கட்ரமணர் நின்ற கோலத்தில் காட்சியளிக்கிறார். கோயில் பிரகாரத்தில் பஞ்சலிங்க சந்நிதி, சண்டிகேசுவரர் சந்நிதி, பிரசன்ன பார்வதி சந்நிதி ஆகியவை அமைந்துள்ளன. வடமேற்கில் சீதைகுளம் உள்ளது. கோயில் தலமரமான அரசமரத்தின் அடியில் விநயகர் உள்ளார். தெற்கு வாயிலின் அருகே அனுமன் சந்நிதி உள்ளது.
# ஒசூர் வெங்கட்ரமண சுவாமி கோயில்

## திருக்குளம்

இங்கு உள்ள திருக்குளம் சீதை குளம் என அழைக்கப்படுகிறது. இராமனும், சீதையும் தங்கள் பயணத்தின்போது இங்கு தங்கியதாகவும், அப்போது சீதைக்கு ஏற்பட்ட தாகத்தைத் தணிக்க இராமன் அம்புவிட்டு இக்குளத்தை உருவாக்கியதாக ஒரு கதை சொல்லப்படுகிறது.
# ஒசூர் வெங்கட்ரமண சுவாமி கோயில்

## பூசைகள்

இக்கோயிலில் ஒவ்வொரு சனிக்கிழமைகளிலும் சிறப்பு வழிபாடு நடத்தப்படுகிறது. குறிப்பாக புரட்டாசி சனிக் கிழமைகளில் சிறப்பாக வழிபாடு நடைபெறுகிறது. மேலும் வைகுண்ட ஏகாதசி, தனூர் மாத பூசை ஆகியவை சிறப்பாக செய்யப்படுகின்றன. மாதந்தோறும் திருவோண நட்சத்திரத்தன்று சிறப்பு பூசைகள் செய்யப்படுகின்றன.
# புதுவை 6 (நெல்)

## வெளியீடு

இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 2000 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
# புதுவை 6 (நெல்)

## காலம்

மத்தியகால நெற்பயிர்களில் ஒன்றான இது, 130 - 135 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற மத்தியகால நெற்பயிர்கள், சம்பா பட்டத்திற்கு (பருவத்திற்கு) ஏற்றதாக கூறப்படுகிறது.
# புதுவை 6 (நெல்)

## சாகுபடி

பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  
- இந்த நெல் இரகம், ஒரு எக்டேருக்கு 5500 கிலோவரை (5, 5 t/ha) மகசூல் தரக்கூடியது.
- நடுத்தர மெல்லிய, வெள்ளை அரிசியைக்கொண்ட நெல் இரகமாகும்.
# பெராக்சோ மோனோசல்பேட்டு

**பெராக்சோ மோனோசல்பேட்டு** *(Peroxomonosulfate)* அயனி என்பது என்ற மூலக்கூற்று வாய்ப்பாடு கொண்ட
கந்தகத்தின் ஆக்சோ எதிர்மின் அயனியாகும். சில சந்தர்ப்பங்களில் இதை பெர்சல்பேட்டு என்று குறிப்பிடுவார்கள். ஆனால் இந்த சொல் பெராக்சிடைசல்பேட்டு அயனியையும் குறிக்கும்.  
சல்பியூரோபெராக்சோயேட்டு, டிரையாக்சிடோ பெராக்சிடோசல்பேட்டு . என்ற ஐயுபிஏசி பெயர்களும் இச்சேர்மத்தைக் குறிக்கப் பயன்படுத்தப்படுகின்றன (2−)
.
# பெராக்சோ மோனோசல்பேட்டு

## பெராக்சோ மோனோசல்பேட்டு சேர்மங்கள்

- Na<sub>2</sub>SO<sub>5</sub>
- KHSO<sub>5</sub>
# திறநிலை வடிவம்

**திறநிலை வடிவம்** (*Open format*) என்பது கோப்பு வடிவங்களுள் ஒன்றாகும். இநில் கணியத் தரவுகளைச் சேமிக்கப் பயனாகிறது. அத்தரவானது, வரையறுக்கப்பட்டத் தனிக் குறிப்பீடுகளைக் கொண்டவையாகும். அக்குறிப்பீடுகளை, உரிய சீர்தர அமைப்பகம் கட்டிக்காக்கிறது. மேலும், அக்குறிப்பீடுகளை யார் வேண்டுமானலும், பின்பற்றவும், நடைமுறைப்படுத்தவும் செய்ய இயலும் என்பது முக்கியக் கூறாகும்.
எடுத்துக்காட்டாக, இதன் சீர்தரக் குறிப்பீடுகளைத் திறநிலை, கட்டற்ற, தனியுடைமை மென்பொருள் உருவாக்குனர்களால் பின்பற்ற இயலும். அத்துடன், பல்வேறு வகை மென்பொருள் உரிமங்களையும் தர இயலக்கூடியதாகக் கட்டமைக்கப் பட்டுள்ளது. ஒரு மென்பொருள் உருவாக்குனர், தமது விருப்பத்திற்கு ஒப்ப, இந்த திறநிலை வடிவங்களைப் பயன்படுத்தும் போது, அதற்கு நிதியோ, கட்டணமோ தர வேண்டியதில்லை.
# திறநிலை வடிவம்

## திறநிலை வடிங்களில் குறிப்பிடத்தக்கவை

- Portable Network Graphics|PNG— a raster image format standardized by ISO/IEC
- FLAC— இழப்பில்லி ஒலி வடிவகம்
- வெப்பெம் (WebM) — நிகழ்பட / ஒலி பேணக வடிவம்
- HTML —உலாவிகளில் காணக்கூடியப் பக்கங்களையும், ஒரு இணையப் பக்கத்தையும் உருவாக்கவல்லது.
- gzip — கோப்பு அளவைச் சுருக்கிக் குறைக்கப் பயனாகிறது.
- விழுத்தொடர் பாணித் தாள்கள் (CSS) — உலகளாவிய வலைச் சேர்த்தியம் கட்டுப்படுத்தும் ஒரு வலையப் பக்கத்தின் வடிவம்
# சிசிகியாவ்

**சிசிகியாவ்** (Zisiqiao), சீனாவின் கிழக்குக் கோடியில் உள்ள செஜியாங் மாகணத்தின், டிகிங் கவுண்டியின் (Deqing County) கிழக்குக் கடைக்கோடியில் உள்ள சிங்சி நகரத்திற்கு (Xinshi Town) அருகில் உள்ளது.  
1985 முதல் 600 பேர் கொண்ட இக்கிராமத்தினர், வீட்டிற்கு வீடு, சிறியதும், பெரியதுமான பாம்புப் பண்ணைகளைப் பராமரிப்பதால் இக்கிராமத்தை **பாம்பு கிராமம்** என்றும் அழைக்கப்படுகிறது.இக்கிராமத்தின் தற்போதைய மக்கள்தொகையான 800 பேர்கள், வணிகப் பயன்பாட்டிற்காக, பாம்பு நச்சிற்கும், தோலுக்கும் மற்றும் இறைச்சிக்கும் ஆண்டிற்கு 30 இலட்சம் பாம்புகளை பண்ணைகளில் வளர்த்து இலட்சக்கணக்கில் பணத்தை ஈட்டுகின்றனர்.
இப்பாம்பு பண்ணையிலிருந்து உற்பத்தி செய்யப்படும் பாம்பின் நச்சு மருத்துவப் பயன்பாட்டிற்கும், இறைச்சியை உணவு விடுதிகளுக்கும், தோலை அழகிய இடுப்பு வார்ப்பட்டைகளை செய்வதற்கும் பயன்படுத்துகின்றனர்.  
சிசிகியாவ் கிராமம் அமைந்த டிகிங் கவுண்டியில் உள்ள பாம்புகளின் பண்பாட்டு அருங்காட்சியகம் உள்ளூர் சுற்றுலாப் பிரியர்களை கவர்வதாக உள்ளது.
# மகாலட்சுமி (தொலைக்காட்சித் தொடர்)

**மகாலட்சுமி** என்பது சன் தொலைக்காட்சியில் மார்ச் 6, 2017ஆம் ஆண்டு முதல் திங்கள் முதல் சனிக்கிழமை வரை மதியம் 12 : 30 மணிக்கு ஒளிபரப்பாகி, அக்டோபர் 21, 2019 முதல் திங்கள் முதல் சனிக்கிழமை வரை காலை 11 மணிக்கு ஒளிபரப்பான ஒரு குடும்ப தொலைகாட்சித் தொடர். இந்தத் தொடரில் புதுமுக நடிகை காவ்யா சாஸ்திரி மகாலட்சுமியாகவும் மகாபாரதம் தொடரில் நடித்த வல்லவ் அரவிந்தாகவும் நடிக்கிறார்கள், இவர்களுடன் சோனு, அஞ்சலி ராவ், லோகேஷ், டெல்லி குமார், அனுராதா கிருஷ்ணமூர்த்தி போன்ற பலர் நடித்துள்ளனர்.  
இந்தத் தொடர் டிசம்பர் 14, 2019 இல் 804 அத்தியாயங்களுடன் நிறைவு பெற்றது. இந்தத் தொடர் ஒளிபரப்பான நேரத்தில் கல்யாணப்பரிசு 2 என்ற தொடர் ஒளிபரப்பாகிறது.
# மகாலட்சுமி (தொலைக்காட்சித் தொடர்)

## கதைசுச்ருக்கம்

அஞ்சலி மற்றும் மகா இருவரும் நல்ல தோழிகள். திடீர் என அஞ்சலி பிரசவத்தில் இருக்கின்றார். தனது தோழியின் குழந்தையை வளப்பதற்காக அரவிந்தை திருமணம் செய்கின்றாள். இந்த திருமணத்தை விரும்பாத அரவிந்த் இதை பயன்படுத்தி அரவிந்தை மறு திருமணம் செய்ய நினைக்கும் அத்தை பெண் ரம்யா. இவர்களின் திருமணவாழ்வு எப்படி நீடித்தது என்பது தான் கதை.
# மகாலட்சுமி (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- காவ்யா சாஸ்திரி - மகாலட்சுமி அரவிந்
- வல்லவ் (2017-2019) → ஹேமத் (2019) - அரவிந்
- சோனு - ரம்யா
- லட்சுமி ராஜ் - மாரி முத்து
- சமூக்த்தா - சமூக்த்தா
# மகாலட்சுமி (தொலைக்காட்சித் தொடர்)

## நடிகர்கள்

### அரவிந் குடும்பம்

- டெல்லி குமார் - சுப்பிரமணி
- அனுராதா கிருஷ்ணமூர்த்தி - மீனாட்சி
- நேந்திரன் - ராஜு
- சுதா - கவிதா
- ராகவி - விசாலம்
# மகாலட்சுமி (தொலைக்காட்சித் தொடர்)

## நடிகர்கள்

### மகாலட்சுமி குடும்பம்

- லோகேஷ் - கெளதம்
- பிரியா - ஜானகி விஸ்வநாதன்
- மோகன் ஷர்மா - விஸ்வநாதன்
# மகாலட்சுமி (தொலைக்காட்சித் தொடர்)

## நடிகர்கள்

### துணை கதாபாத்திரம்

- கமல் - அருண்
- சத்யா -
- சிந்து - நித்தியா
# மகாலட்சுமி (தொலைக்காட்சித் தொடர்)

## நடிகர்கள்

### முந்தைய கதாபாத்திரம்

- அஞ்சலி ராவ் (2017) - அஞ்சலி அரவிந் (தொடரில் இறந்துவிட்டார்)
- லோகேஷ் பாஸ்கர் - கெளதம்
- பிரியா - ஜானகி விஸ்வநாதன்
- ராஜசேகர் - ஈஸ்வரமுர்த்தி
- ராஜலக்ஷ்மி
- பாரோமீதினி - அம்பிகை
- சியாம் - பாண்டி
- சந்தானம்
- சந்தானம் -
- வீணா வெங்கடேஷ் - சுசிலா
- வருண் - பிரம்மா
- ஆறுமுகம் - மதன்குமார்
- பாபி பிலானி - ஆனந்
# மகாலட்சுமி (தொலைக்காட்சித் தொடர்)

## ஒளிபரப்பு நேரம் மாற்றம்

இந்த தொடர் முதலில் நிஜங்கள் என்ற கலந்துரையாடல் நிகழ்ச்சிக்கு பதிலாக மார்ச் 6, 2017 முதல் திங்கள் முதல் சனிக்கிழமை வரை மதியம் 12.30 மணிக்கு ஒளிபரப்பானது. அக்டோபர் 21, 2019 முதல் இந்த தொடர் திங்கள் முதல் சனிக்கிழமை வரை காலை 11 மணிக்கும் நேரம் மாற்றப்பட்டது. இந்த தொடர் ஒளிபரப்பான நேரத்தில் நிலா என்ற தொடர் ஒளிபரப்பாகின்றது.  
| 6 மார்ச் 2017 - 19 அக்டோபர் 2019 | <> திங்கள் - சனி </> | 12:30 | 1-752 |  |
| --- | --- | --- | --- | --- |
| 21 அக்டோபர் 2019 - ஒளிபரப்பில் | <> திங்கள் - சனி </> | 11:00 | 753-804 | } |
# மகாலட்சுமி (தொலைக்காட்சித் தொடர்)

## சர்வதேச ஒளிபரப்பு

- இந்த தொடர் மார்ச் 6, 2017ஆம் ஆண்டு முதல் சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
- சன் நெக்ட்ஸ் என்ற இணைய மூலமாகவும் இந்த தொடரை பார்க்க முடியும்.
# பாசுபரசு எழுபுரோமைடு

**பாசுபரசு எழுபுரோமைடு** *(Phosphorus heptabromide)* என்பது PBr7 என்ற வாய்ப்பாட்டைக் கொண்ட கனிம வேதியியல் சேர்மம் ஆகும். பாசுபரசின் புரோமைடுகளில் ஒன்றான இதை பாசுபரசு எப்டாபுரோமைடு என்று அழைக்கிறார்கள். சாதாரண வெப்ப அழுத்த நிபந்தனைகளில் இது பட்டகைப் படிகங்களாக உருவாகிறது. பாசுபரசு பென்டாபுரோமைடும் புரோமினும் சேர்ந்த கலவையை பதங்கமாகச் செய்வதன் மூலம் பாசுபரசு எழுபுரோமைடு தயாரிக்கப்படுகிறது.  
PBr<sub>4</sub><sup>+</sup> நேர்மின் அயனிகள் முப்புரோமைடு (Br<sub>3</sub><sup>–</sup>) எதிர்மின் அயனிகளுடன் இணையாகச் சேர்க்கப்பட்டுள்ள கட்டமைப்பில் பாசுபரசு எழுபுரோமைடு காணப்படுகிறது. முப்புரோமைடு எதிர் மின் அயனி இங்கு சமச்சீர்மையற்ற வடிவில் உள்ளது.
# பாசுபரசு எழுபுரோமைடு

## இதையும் காண்க

- பாசுபரசு முப்புரோமைடு
# ஒசூர் கோதண்டராமர் கோயில்

**ஒசூர் வெங்கட்ரமண சுவாமி கோயில்** என்பது தமிழ்நாட்டில் கிருஷ்ணகிரி மாவட்டம், ஒசூர் நகரில் அமைந்துள்ள இராமர் கோயிலாகும்.
# ஒசூர் கோதண்டராமர் கோயில்

## கோயில் அமைப்பு

இக்கோயில் ஒசூர் நகரின் மையத்தில் பேஸ்பசாருக்கு அருகில் அமைந்துள்ளது. இது பழமை வாய்ந்த கோயிலாக கருதப்படுகிறது. இங்கு பல கலவெட்டுகளும் உள்ளன.
இக்கோயிலின் கருவறையில் கோதண்டராமர் பட்டபிசேகக் கோலத்தில் காட்சியளிக்கிறார் என்பது ஒரு தனிச்சிறப்பு ஆகும்.
# ஒசூர் கோதண்டராமர் கோயில்

## விழாக்கள்

இக்கோயிலில் ராம நவமி, அனுமன் ஜெயந்தி, தெலுங்கு மாத புரட்டாசி, தமிழ் மாத புரட்டாசி ஆகிய நாட்களில் சிறப்பு வழிபாடு. பஜனைகள். உற்சவர் வீதி உலா, போன்றவை நடத்தப்படுகின்றன.
# ஒசூர் நஞ்சுண்டேசுவரர் கோயில்

**ஒசூர் நஞ்சுணேடேசுவரர் கோயில்** தமிழ்நாட்டில் கிருஷ்ணகிரி மாவட்டம், ஒசூர் என்னும் ஊரில் அமைந்துள்ள சிவன் கோயிலாகும்.
# ஒசூர் நஞ்சுண்டேசுவரர் கோயில்

## சிறப்பு

நஞ்சுணேடேசுவரர் கோயிலானது வணிகர்களுக்கு உகந்த கோயிலாக உள்ளது. வெளி மாநிலத்தில் இருந்து வணிகம் செய்யவரும் வணிகர்கள் நஞ்சுணேடேசுவரரை வணங்கி தொழில் மேற்கொள்வது வழக்கம்.
# ஒசூர் நஞ்சுண்டேசுவரர் கோயில்

## பூசைகள்

இக்கோயிலில் ஒவ்வொரு திங்கட்கிழமைகளிலும் சிறப்பு வழிபாடு நடத்தப்படுகிறது.
# ஆண்டியப் பூநாரை

**ஆண்டியப் பூநாரை** (*Phoenicoparrus andinus*) உலகின் அரிதான பூநாரை இனங்களில் ஒன்றாகும். இது தென்னமெரிக்காவின் ஆண்டிய மலைத்தொடர்களில் வாழ்கிறது.
# ஆண்டியப் பூநாரை

## தோற்றக்குறிப்பு

இப்பூநாரை வெளிர் சிவப்பு நிறத்தில் இருக்கும். மேற்பகுதி வெளுத்தும் அடிப்பகுதி சற்று அடர்ந்த வெளிர் சிவப்பு நிறத்திலும் இருக்கும். கால்கள் மஞ்சளாகவும் மூன்று விரல்களுள்ள கால்களும் உள்ள ஒரே பூநாரை இனம் இதுவேயாகும். இதன் அலகு வெளிர் மஞ்சளும் கருப்பும் கலந்து காணப்படும்.
# ஆண்டியப் பூநாரை

## தற்கால நிலை

சுரங்கத் தொழிலாலும் மனிதர்களின் இடையூறாலும் இவற்றின் வாழிடம் பாதிக்கப்படுவதால் இப்பூநாரைகள் அழிவாய்ப்புள்ள இனமாகக் கருதப்படுகிறது.
# பொட்டாசியம் பெராக்சோகுரோமேட்டு

**பொட்டாசியம் பெராக்சோகுரோமேட்டு** *(Potassium peroxochromate)* என்பது K<sub>3</sub>[Cr(O<sub>2</sub>)<sub>4</sub>].என்ற வாய்ப்பாட்டைக் கொண்ட கனிம வேதியியல் சேர்மம் ஆகும். இச்சேர்மத்தை பொட்டாசியம் டெட்ராபெராக்சோகுரோமேட்டு(V) என்ற பெயராலும் அழைக்கிறார்கள். பாராகாந்தத் தன்மையும் செம்பழுப்பு நிறமும் கொண்ட திண்ம சேர்மமாக இது காணப்படுகிறது. +5 என்ற ஆக்சிசனேற்ற நிலையில் குரோமியம் காணப்படும் சில சேர்மங்களில் இதுவும் ஒன்றாகும். டெட்ராபெராக்சோகுரோமேட்டு(V) இன் பொட்டாசியம் உப்பு என இவ்வுப்பை வகைப்படுத்துகிறார்கள். பெராக்சைடு ஈந்தணைவிகளால் மட்டும் நிலைப்புத்தன்மையை அடைகின்ற அணைவுச் சேர்மத்திற்கு இது உதாரணமாகும் .
பொட்டாசியம் குரோமேட்டையும் ஐதரசன் பெராக்சைடையும் சேர்த்து 0 º செல்சியசு வெப்பநிலையில் வினைபுரியச் செய்வதால் பொட்டாசியம் பெராக்சோகுரோமேட்டு தயாரிக்கப்படுகிறது.  
: 2 + 8 → 2 + 8  
இடைநிலை விளைபொருளாக உருவாகும் டெட்ராபெராக்சோகுரோமேட்டு(VI) சேர்மமானது ஐதரசன் பெராக்சைடால் ஒடுக்கப்பட்டு பொட்டாசியம் பெராக்சோகுரோமேட்டு உருவாகிறது :  
: 2 + 2 + → 2 + 2 +  
இவ்வாறாக உருவாகும் ஒட்டுமொத்த வினையை பின்வரும் சமன்பாடாக எழுதலாம்.  
:2 + 9 + 2 → 2 + 10 +  
உயர் வெப்பநிலைகளில் இச்சேர்மம் தன்னிச்சையாக சிதைவடைகிறது.
# சியாங் ராய் மாகாணம்

**சியாங் ராய் மாநிலம்** (ஆங்கிலம்: *Chiang Rai Province*; தாய்: เชียงราย); என்பது தாய்லாந்து நாட்டின் வடகோடியில் அமைந்த மாநிலம் ஆகும். இந்த மாநிலத்தின் தலைநகரம் சியாங் ராய் நகரம் ஆகும்.  
இந்த மாநிலத்தின் வடக்கில் மியான்மர் நாட்டின் சான் மாநிலமும், கிழக்கில் லாவோஸ் நாட்டின் போக்கியா மாநிலமும், தெற்கில் தாய்லாந்தின் பயோ மாநிலமும், தென்மேற்கில் லாம்பாங் மாநிலமும் மற்றும் மேற்கில் சியாங் மை மாநிலமும் எல்லைகளாக உள்ளன.  
அபின் அதிக அளவில் உற்பத்தியாகும் தென்கிழக்காசியாவின் தங்க முக்கோணத்தில் அமைந்த பகுதிகளில் இம்மாகாணமும் ஒன்றாகும்.
# சியாங் ராய் மாகாணம்

## புவியியல்

கனிம வளம் மிகுந்த சியாங் ராய் மாநிலம், கடல் மட்டத்திலிருந்து சராசரி 580 மீட்டர் உயரத்தில் உள்ளது.
தென்கிழக்கு ஆசியாவில் தாய்லாந்து, மியான்மர் மற்றும் லாவோஸ் நாடுகளை இணைக்கும், உலகில் அதிக அளவு அபின் உற்பத்தியாகும், தங்க முக்கோணத்தில் சியாங் ராய் மாகாணம் அமைந்துள்ளது.  
இம்மாநிலத்தில் பாயும் மேகோங் ஆறு லாவோஸ் நாட்டின் எல்லையாகவும், மே சாய் ஆறு மற்றும் ருவாக் ஆறுகள் மியான்மர் நாட்டு எல்லையாகப் பிரிக்கிறது.  
இம்மாநிலத்தின் கிழக்குப் பகுதிகள் ஆற்றுச் சமவெளியாகவும், வடக்கிலும், மேற்கிலும் குன் தாங், பி பான் நாம் மற்றும் தயின் லாவோ மலைத்தொடர்களையும் கொண்டது.
# சியாங் ராய் மாகாணம்

## வரலாறு

கிபி 7ஆம் நூற்றாண்டு முதல் இம்மாநிலத்தில் மக்கள் வாழ்கின்றனர். கிபி 13ம் நூற்றாண்டில் இப்பகுதி லன்னா இராச்சியத்தின் (Lanna Kingdom) கீழ் வந்தது. கிபி 1786 முதல் இம்மாநிலம் பர்மியர்கள் கைப்பற்றினர்.  
1910 முதல் சியாங் ராய் மாநிலம், லன்னா இராச்சியத்தின் பகுதியாக மாறியது. பின்னர் தாய்லாந்து நாட்டின் தன்னாட்சி மாநிலமாக விளங்குகிறது.
# சியாங் ராய் மாகாணம்

## மக்கள்தொகை பரம்பல்

11,678 சதுர கிலோ மீட்டர் பரப்பளவு கொண்ட இம்மாநிலத்தின் மொத்த மக்கள்தொகை 12,87,615 ஆகும். பெரும்பான்மையான மக்கள் காம் முவாங் மொழி பேசும் தாய்லாந்து மக்கள் ஆவார்.  
மக்கள்தொகையில் 12.5% தாய்லாந்து பழங்குடி மக்கள் ஆவார். தாய்-சீனா கலப்பின மக்களும் வாழ்கின்றனர்.
# சியாங் ராய் மாகாணம்

## நிர்வாகப் பிரிவுகள்

நிர்வாக வசதிக்காக சியாங் ராய் மாநிலம் 18 மாவட்டங்களாகவும், 124 துணை மாவட்டங்களாகவும், 1,751 கிராமங்களாகவும் பிரிக்கப்பட்டுள்ளது.
# சியாங் ராய் மாகாணம்

## போக்குவரத்து

### சாலைப் போக்குவரத்து

ஈரானின் கோஸ்ரவி நகரத்தையும், இந்தோசீனாவின் டென்ஸ்பர் நகரத்தையும் இணைக்கும் 13,000 கி.மீ. நீளம் (8,000 மைல்) கொண்ட ஆசிய நெடுஞ்சாலை 2 இம்மாகாணத்தின் வழியாக செல்கிறது.  
ருசியா, சீனா, மியான்மர் வழியாகச் செல்லும் 7,331 கி.மீ. நீளம் கொண்ட ஆசிய நெடுஞ்சாலை 3 சியாங் ராய் மாகாணத்தின் வழியாகச் செல்கிறது.
# சியாங் ராய் மாகாணம்

## இதனையும் காண்க

- சியாங்ராய்
- தங்க முக்கோணம்
- தோய் நாங் நோன் மலைத்தொடர் 
- தாம் இலுவாங் நாங் நோன் குகை
# டைகுளோரோ(1,5-வளைய ஆக்டாடையீன்) பிளாட்டினம்(II)

**டைகுளோரோ(1,5-வளைய ஆக்டாடையீன்) பிளாட்டினம்(II)** *(Dichloro(1,5-cyclooctadiene)platinum(II))* என்பது C<sub>8</sub>H<sub>12</sub>C<sub>l2</sub>Pt என்ற வாய்ப்பாட்டைக் கொண்ட பிளாட்டினத்தின் கரிம உலோக சேர்மம் ஆகும். சுருக்கமாக (Pt(cod)Cl என்று இதைக் குறிப்பிடுவார்கள். டைகுளோரோ(1,5-சைக்ளோ ஆக்டாடையீன்) பிளாட்டினம்(II) என்ற பெயராலும் இச்சேர்மம் அழைக்கப்படுகிறது. திண்ம நிலையில் நிறமற்ற சேர்மமாக காணப்படுகிறது. வளைய ஆக்டாடையீனை அல்லது குளோரைடு ஈந்தணைவிகளை இடப்பெயர்ச்சி செய்வதன் மூலம் பிற பிளாட்டினம் சேர்மங்களை உருவாக்குவதில் தொடக்க வினைபொருளாக பயன்படுகிறது. 1,5-வளைய ஆக்டாடையீனின் பல்வேறு அணைவுச் சேர்மங்களில் இச்சேர்மமும் ஒன்றாகும்.
பொட்டாசியம் டெட்ராகுளோரோபிளாட்டினேட்டுடன் டையீனைச் சேர்த்து சூடுபடுத்துவதன் மூலம் டைகுளோரோ(1,5-வளைய ஆக்டாடையீன்) பிளாட்டினம்(II) சேர்மத்தை தயாரிக்கலாம் :  
:K<sub>2</sub>PtCl<sub>4</sub> + C<sub>8</sub>H<sub>12</sub> → PtCl<sub>2</sub>C<sub>8</sub>H<sub>12</sub> + 2 KCl.  
இச்சேர்மம் சதுரதள வடிவத்தில் படிகமாவதாக எக்சு கதிர் படிகவியல் ஆய்வு தெரிவிக்கிறது .
# எரிகலப்பி

**எரிகலப்பி** (*carburetor*, அல்லது *carburettor*) என்பது உள் எரி பொறிகளில் எரிமத்தையும் காற்றையும் எரிதலுக்காகக் குறிப்பிட்ட சில விகிதங்களில் கலக்கக் செய்யும் ஒரு கருவி ஆகும். எரிகலப்பிகள் வாகனங்களில் பெருமளவு பயன்படுத்தப்படுகிறது. எரிபொருள் உட்செலுத்தல் தொகுதி மூலம் விமானப் போக்குவரத்திலும், சில வேளைகளில் சிறிய விசைப்பொறிகளான புல் அறுப்பிகள் போன்றவற்றிலும் பயன்படுத்தப்படுகின்றன.
# எரிகலப்பி

## இயங்கும் விதம்

எரிகலப்பிகள் பெர்னூலியின் தத்துவத்தின் அடிப்படையில் இயங்குகிறது: வேகமாகக் காற்று செலுத்தப்படும் போது, அதன் நிலை அழுத்தம் குறைகிறது, அதன் இயக்கநிலை அழுத்தம் அதிகரிக்கிறது. விசைப்பொறியின் உள்ளிழுவாயில் திறந்து உள் இழுக்கபடும் காற்றானது ஒரு குறுகிய புனல் போன்ற அமைப்பின் வழியாக செலுத்தப்படும் போது அதிக வேகத்துடன் செல்லும். இந்த வேகம் வெற்றிடத்தை பெட்ரோலை கொண்டுவரும் குழாயில் ஏற்படுத்துகிறது. இதன் காரணமாக பெட்ரோல் உறிஞ்சபட்டு காற்றில் கலக்கப்படுகிறது. இந்த பெட்ரோல் காற்று கலவையானது எஞ்சினில் எரிய தயார் நிலையில் இருக்கும்.
# தாலிக்கோட்டை

** தாலிக்கோட்டை** (Talikkottai) இந்தியாவில், தமிழ்நாடு மாநிலத்தில் உள்ள தஞ்சாவூர் மாவட்டத்தில், பட்டுக்கோட்டை வட்டத்தில் உள்ள ஓர் கிராமம் ஆகும்.
# தாலிக்கோட்டை

## மக்கள்தொகை

2001 மக்கள்தொகை கணக்கெடுப்பின்படி, தாலிக்கோட்டையில் 620 ஆண்கள், 698 பெண்கள் என மொத்தம் 1318 பேர் உள்ளனர். பாலின விகிதம் 1126 ஆகும். இக்கிராமத்தில் கல்வியறிவு விகிதம் 70.69% ஆகும்.
# சூளக்கரை ஐராவதீசுவரர் கோயில்

**வெள்ளை விடங்கர் கோயில்** அல்லது **ஐராவதீசுவரர் கோயில்** என்பது கிருட்டிணகிரி மாவட்டம் சூளக்கரை என்ற ஊரில் உள்ள சிவன் கோயில் ஆகும்.
# சூளக்கரை ஐராவதீசுவரர் கோயில்

## தல வரலாறு

இந்திரனின் வாகனமான ஐராவதம் மிகுந்த பலமும் அழகும் கொண்டது. இதனால் அது செருக்குடன் இருந்தது. அதேபோல இந்திரனும் மிகுந்த செருக்குடன் இருந்தான். சிவனின் ரிசப வாகனத்தை ஏளனமாக கருதினான். இதை உணர்ந்த சிவன் இந்திரனின் செருக்கை அடக்கி, அவனை பணியவைக்கும் பொருட்டு, ஐராவதத்தை வீழ்த்தி அதன் செருக்கழித்தார், இந்திரன் தன் அறியாமையை உணர்ந்து வருந்தி இறைவனிடம் சரண்டைந்தான். தன் வாகனத்தை இறைவனே ஏற்றருளவும் வேண்டினான். அவனது வேண்டுகோளை ஏற்று, ஐராவதத்தில் ஏறி, அதனை ஏற்றருளியபின், அதனை மீண்டும் இந்திரனுக்கே அளித்து அவனை மன்னித்தருளினார். இதனால் இத்தலத்து இறைவன் ஐராவதீசுவரர் என அழைக்கப்படுகிறார்.
# சூளக்கரை ஐராவதீசுவரர் கோயில்

## கோயில் அமைப்பு

சோழர் கலைப்பாணியில் அமைந்துள்ள பழமையான இந்தக் கோயில் சிதிலமடைந்து காணப்படுகிறது, கோயிலானது தெற்கு நோக்கிய வாயிலுடன் அமைந்துள்ளது. இது கருவறை, இடைக்கட்டு என்கிற அந்தராளம், மகமண்டபம் என அமைந்துள்ளது. முகமண்டபமானது சித்திர தூண்களுடன் அழகிய வேலைப்பாடுகளுடன் அமைந்துள்ளது. இதில் உள்ள தூண்களில் இந்திரன் ஐராவதத்தில் அமர்ந்துள்ள காட்சி, வியாக்கிரபாதர் புலி உடலுடன் சிவனுக்கு பூசை செய்யும் காட்சி போன்றவை உள்ளன. இதையடுத்து மகாமண்டபம் அமைந்துள்ளது. மகாமண்டபத்தின் இடதுபுறம் அர்த்த மண்டபமும் கருவறையும் அமைந்துள்ளன. கருவறையில் ஈசன் லிங்கவடிவில் உள்ளார். சிவன் சந்நிதிக்கு அடுத்து பர்வதனி அம்மனின் கிழக்கு நோக்கிய தனிச்சந்நிதியில் உள்ளார். பிரகாரத்தில் விநாயகருக்கும், சுப்பிரமணியருக்கும் தனிச்சந்நிதிகள் உள்ளன.
# சூளக்கரை ஐராவதீசுவரர் கோயில்

## கல்வெட்டுகள்

இங்கு நான்கு கல்வெட்டுகள் உள்ளன. மூன்றாம் குலோத்துங்க சோழன் காலத்திய 12-13 ஆம் நூற்றாண்டு காலத்திய கல்வெட்டு ஒன்று, போசள மன்னன் வீர இராமநாதனின் 12 ஆம் ஆட்சியாண்டு கல்வெட்டு ஒன்றும், ஆட்சியாண்டும், அரசமரபும் அறிவிக்கபடாத இரு கல்வெட்டுகள் என நான்கு கல்வெட்டுகள் உள்ளன. இந்த நான்கு கல்வெட்டுகளும் இன்னும் வெளியிடப்படவில்லை. இவை *சுகவன முருகன்* உள்ளிட்ட சில கல்வெட்டு ஆய்வாளர்களிடம் கையெழுத்து பிரதிகளாக உள்ளன.
# சூளக்கரை ஐராவதீசுவரர் கோயில்

## விழாக்கள்

ஒவ்வொரு திங்கட்கிழமையும் சிறப்பு வழிபாடு நடத்தப்படுகிறது. சிவராத்திரியன்று நான்கு கால பூசை சிறப்புற நடத்தப்படுகிறது. சித்ரா பௌர்ணமி, கார்த்திகை தீபம் போன்ற விழாக்கள் சிறப்பாக கொண்டாடப்படுகின்றன.
# சூளக்கரை ஐராவதீசுவரர் கோயில்

## அமைவிடம்

சூளக்கரையானது கிருஷ்ணகிரி மாவட்டம், கல்லாவியில் இருந்து, போச்சம்பள்ளி செல்லும் வழியில் நான்கு கிலோமீட்டர் தொலைவில் அமைந்துள்ளது. சூளக்கரையில் இருந்து இக்கோயில் ஒரு கிலோமீட்டர் தொலைவில் உள்ளது.
# புதுவை 7 (நெல்)

## வெளியீடு

இந்திய நடுவண் அரசின் ஒன்றியப் பகுதியான புதுச்சேரியின் வேளாண் அறிவியல் நிலையம், 2007 ஆம் ஆண்டு, இந்த நெல் இரகத்தை வெளியிடப்பட்டதாக அறியப்படுகிறது.
# புதுவை 7 (நெல்)

## காலம்

கூடுதல் குறுகியகால நெற்பயிர்களில் ஒன்றான இது, 120 - 125 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற கூடுதல் குறுகியகால நெற்பயிர்கள், பின் சம்பா பட்டத்திற்கு (பருவத்திற்கு) ஏற்றதாக கூறப்படுகிறது.
# புதுவை 7 (நெல்)

## சாகுபடி

பாசன வசதியுள்ள பகுதிகளில் நன்கு வளரக்கூடிய இந்த நெல் வகை, இந்திய ஒன்றியப் பகுதியான புதுச்சேரி, மற்றும் தமிழகத்தின் அனைத்து மாவட்டங்களிலும், சாகுபடி செய்ய பரிந்துரைக்கப்படுகிறது.  
- இந்த நெல் இரகம், ஒரு எக்டேருக்கு 5500 கிலோவரை (5, 5 t/ha) மகசூல் தரக்கூடியது.
- இந்த நெற்பயிர், தண்டு துளைப்பான் மற்றும் இலைசுருட்டு புழு ஆகியவைகளை எதிர்த்து வளரக்கூடியதாகும்.
- நடுத்தர மெல்லிய, வெள்ளை அரிசியைக்கொண்ட நெல் இரகமாகும்.
# சியாங் ராய், தாய்லாந்து

**சியாங் ராய்** (**Chiang Rai**) (, தாய்லாந்து நாட்டின் வடகோடியில் உள்ள சியாங் ராய் மாகாணாத்தின் தலைநகரமும், முயியாங் சியாங் ராய் மாவட்டத்தின் நிர்வாகத் தலைமையிடமும் ஆகும். இந்நகரத்தை மன்னர் மங்ராய் கிபி 1262ல் நிறுவினார். உலகில் அதிக அளவில் அபின் உற்பத்தியாகும் தங்க முக்கோணத்தில் அமைந்துள்ள நகரங்களில் ஒன்றாகும்.
# சியாங் ராய், தாய்லாந்து

## வரலாறு

மங்ராய் வம்ச மன்னர்களின் தலைநகராக சியாங் ராய் நகரம் விளங்கியது. சியாங் ராய் நகரம் பின்னர் பர்மாவின் ஆட்சியில் பல நூற்றாண்டுகளாக இருந்தது. 1899ல் தாய்லாந்து மன்னர் சியாங் ராய் நகரத்தை கைப்பற்றி, 1933ல் சியாங் ராய் மாகாணத்தை நிறுவினார்.
# சியாங் ராய், தாய்லாந்து

## புவியியல்

கோக் ஆற்றின் வண்டல் மண் சமவெளியில், கடல் மட்டத்திலிருந்து 390மீட்டர் உயரத்தில் உள்ள சியாங் ராய் நகரம், வடக்கில் தாயின் லாவோ மலைத்தொடருக்கும், தெற்கில் பி பான் நாம் மலைத்தொடருக்கும் நடுவில் அமைந்துள்ளது. லாவோ ஆறு சியாங் ராய் நகரத்தின் தெற்கில் பாய்கிறது.  
சியாங் ராய் நகரம், பாங்காக் நகரத்திற்கு வடக்கில் 860 கி.மீ. தொலைவிலும், சியாங் மாய் நகரத்திற்கு வடகிழக்கில் 200 கி.மீ. தொலைவிலும், மியான்மர் எல்லைக்கு தென்மேற்கில் 62 கி.மீ. தொலைவிலும் உள்ளது. தங்க முக்கோணத்தில் அமைந்துள்ள நகரஙகளில் ஒன்றாகும்.
# சியாங் ராய், தாய்லாந்து

## மக்கள்தொகை பரம்பல்

60.85 சதுர கிலோ மீட்டர் பரப்பளவு கொண்ட சியாங் ராய் நகரத்தின், 2012ம் ஆண்டின் மக்கள்தொகை கணக்கெடுப்பின்படி, சியாங் ராய் நகர மக்கள்தொகை 69,888 ஆகும். சியாங் ராய் நகர மக்கள்தொகையில் 12.5% தாய்லாந்து மலைவாழ் பழங்குடி மக்கள் ஆவார்.
# சியாங் ராய், தாய்லாந்து

## தட்பவெப்பம்

சியாங் ராய் நகரம் வெப்பமண்டல ஈரமான மற்றும் வறண்ட காலநிலை கொண்டது. (கோப்பென் காலநிலை வகைப்பாடு *Aw*).  
குளிர்காலம் வறட்சியாகவும், சிறிது வெப்பமாகவும் இருக்கும். கோடைக்கால சராசரி வெப்பம் 34.9&nbsp;°C ஆகும். ஏப்ரல் முதல் அக்டோபர் வரை பலத்த பருவமழை பெய்கிறது.  
<div>  
</div>
# சியாங் ராய், தாய்லாந்து

## இதனையும் காண்க

- சியாங் ராய் மாகாணம்
# தாம் இலுவாங் குகை மீட்பு

**தாம் இலுவாங் குகை மீட்பு ** அல்லது **2018 தாய்லாந்து குகை மீட்பு** என்பது தாய்லாந்தின் சியாங் ராய் மாகாணத்தில் உள்ள தாம் இலுவாங் நாங் நோன் குகையில் (உறங்கும் சீமாட்டியின் பெருங்குகை, ) சிக்கிக்கொண்ட 11 முதல் 17 அகவையினராகிய 12 சிறுவர்களையும் அவர்களது 25 அகவை பயிற்றுநரையும் மீட்க மேற்கொள்ளப்பட்ட பெரும் மீட்புப்பணியாகும். இக்குகைக்குள் அவர்கள் நுழைந்த சிறிது நேரத்திலேயே பெருமழையால் வெள்ளம் ஏற்பட்டு நுழைவாயிலை அடைத்துக்கொண்டது. இதனால் வெள்ளநீரிலிருந்து தள்ளியிருக்க குகையின் உட்புறம் சிறுவர்கள் சென்றனர். உள்ளக கால்பந்தாட்ட இளைஞரணி உறுப்பினர்களாகிய இச்சிறுவர்களும் அவர்களது உதவிப் பயிற்றுநரும் காணாமல் போனதாக உடனேயே அறிவிக்கப்பட்டது; தேடுதல் பணிகளும் உடன் தொடங்கின.  
குகை அமைப்பினுள் உயர்ந்து வந்த வெள்ளநீரால் அவர்களைத் தேடுவது கடினமாயிற்று. ஒரு வாரத்திற்கும் மேலாக அவர்களைத் தொடர்பு கொள்ள இயலவில்லை. உலகளவில் ஊடகச் செய்திகளும் பொதுமக்கள் ஆர்வமும் எழுந்த நிலையில் தேடுதல் முயற்சிகள் விரிவாக்கப்பட்டன. குறுகிய நீர்வழிகளிலும் கலங்கிய நீரிலும் தேடி வந்தனர். சூலை 2 அன்று பிரித்தானிய மூழ்காளர்கள் இவர்கள் உயிருடன் இருப்பதைக் கண்டறிந்தனர். குகையின் நுழைவிலிருந்து 3.2 கி.மீ (2.0 மைல்) உட்புறமாக உயரமானப் பாறைகளில் அவர்கள் இருப்பதைக் கண்டறிந்தனர். மீட்பு ஒருங்கிணைப்பாளர்கள் இவர்களை மீட்க சிறுவர்களுக்கும் பயிற்றுநருக்கும் அடிப்படை ஆழ்நீர் மூழ்கல் திறன்களில் பயிற்சி அளிப்பதா அல்லது மழைநீர் வடியும்வரையோ அல்லது புதிய நுழைவைக் குடையும் வரையோ காத்திருப்பதா என ஆராய்ந்தனர். குகையிலிருந்து பல நாட்கள் நீரிறைத்தும் மழை சற்று விட்டபின்னரும் அடுத்த பருவ மழை துவங்குமுன் மீட்புப்பணிகளைத் தொடங்கினர். அடுத்து சூலை 11 அன்று அளவிலான மழை வாய்ப்புள்ளதாக வானிலை மையம் அறிவித்தது. சூலை 8 அன்று, நான்கு சிறுவர்கள் மீட்கப்பட்டனர். சூலை 9 அன்று, மேலும் நான்கு சிறுவர்கள் மீட்கப்பட்டனர். சூலை 10 அன்று மிஞ்சிய அனைத்து சிறுவர்களும் அவர்களது பயிற்றுநரும் மீட்கப்பட்டனர்.  
இந்த மீட்புப் பணியில் தாய்லாந்து கடற்படையின் சீல்கள் உட்பட 1000க்கும் மேற்பட்டோர் பங்கேற்றனர். பல்வேறு நாடுகளிலிருந்தும் தன்னார்வலர்கள் இம்மீட்பில் ஈடுபட்டனர். இந்த மீட்பின்போது ஒரு உயிரிழப்பு நேர்ந்தது. சூலை 5 அன்று குகைக்குள் ஆக்சிசன் உருளைகளை வழங்கிவிட்டு குறுகிய நீர்வழியில் திரும்புகையில் சமான் குணன் என்ற தாய்லாந்து கடற்படை வீரர் மூச்சுத் திணறி உயிரிழந்தார்.
# தங்க முக்கோணம், தென்கிழக்காசியா

உற்பத்தி செய்யப்படும் பிரதேசங்கள்]]  
**தங்க முக்கோணம்** (**Golden Triangle, Southeast Asia**) என்பது உலகில் அதிக அளவில் அபினி உற்பத்தி செய்யப்படும் தென்கிழக்காசியாவின் பிரதேசங்களைக் குறிக்கிறது. தென்கிழக்காசியாவின் தாய்லாந்து, லாவோஸ் மற்றும் மியான்மரின் எல்லைப் பகுதிகளை இணைக்கும் மலைப்பாங்கான பகுதிகளில் அபினிச் செடிகள் விளைவிக்கப்படும் பிரதேசங்களைக் குறிக்கிறது. .  
ஐக்கிய அமெரிக்காவின் உளவு நிறுவனமான நடுவண் ஒற்று முகமையால், இப்பிரதேசங்களுக்கு தங்க முக்கோணம் எனும் பெயரிடப்பட்டது.  
தென்கிழக்காசியாவின் இத்தங்க முக்கோணப் பிரதேசம் தாய்லாந்தின் வடக்கு, மியான்மரின் கிழக்கு மற்றும் லாவோசின் மேற்குப் பகுதிகளை இணைக்கும் மலைத்தொடர்களில் 36,000 சகிமீ பரப்பளவு கொண்டது.  
தங்கப் பிறை என அழைக்கப்படும் அபினி உற்பத்தியாகும் பிரதேசங்களில் ஒன்றான ஆப்கானிஸ்தானில், உலகில் அதிக அளவில் அபினி உற்பத்திச் செய்யப்படுகிறது.
# தங்க முக்கோணம், தென்கிழக்காசியா

## உற்பத்தி

உலகின் அபின் உற்பத்தியில் ஆப்கானித்தானித்தானிற்கு அடுத்து, தென்கிழக்காசியாவின் மியான்மர் இரண்டாம் இடம் வகிக்கிறது. ஐக்கிய நாடுகள் அவையின் மருந்துக் கட்டுப்பாடு அமைப்பின் கணக்கீடின் படி, 2005ல் மியான்மரில் 167 சதுர மைல் பரப்பில் அபினி பயிரிடப்பட்டதாக கூறுகிறது.  
மியான்மர், தாய்லாந்து மற்றும் லாவோஸ் ஆகிய இந்த மூன்று நாடுகளின் எல்லைப்புற பகுதிகளில் அமைந்த மலைப்பாங்கான பகுதிகளில் அபினி பயிரிடப்படுவதை தொடர்புடைய அரசுகளால் கண்காணிக்க இயலாதவாறு, உள்ளூர் தாய்லாந்து மலைவாழ் பழங்குடி மக்கள் மூலம் போதை மருந்து கடத்துபவர்கள் போதை தரும் அபினி செடியை பயிரிடுகின்றனர்.  
1996 முதல் 2006 வரை மியான்மரின் இராணுவ அரசு அபினி பயிரிடப்படுவதை ஒழிக்கும் நடவடிக்கையில் ஈடுபட்டதால், தங்க முக்கோணப் பகுதியில், அபின் செடிகள் பயிரிடுவது 80% குறைந்துள்ளது.  
பூக்கள்]]
விதைகளுடன் கூடிய பூத்தண்டுகள் (தட்டில்), மற்றும் விதைகள் (கிண்ணத்தில்).]]
# தங்க முக்கோணம், தென்கிழக்காசியா

## இதனையும் காண்க

- தங்கப் பிறை
- அபின் பாவனை அடிப்படையில் நாடுகளின் பட்டியல்
# ஓ. பன்னீர்செல்வம் அமைச்சரவை (2001–02)

2001 தமிழக சட்டமன்றத் தேர்தலில் அதிமுக கூட்டணி வென்றதையடுத்து ஜெ. ஜெயலலிதா மே 15 அன்று முதல்வராக பதவியேற்றார். நீதிமன்றத்தால் குற்றவாளி என தண்டிக்கப்பட்ட ஜெயல்லிதாவை முதல்வராக நியமித்தது சட்டவிரோதம் என்று உச்சநீதிமன்ற அமர்வு 2001 செப்டம்பர் 21 அன்று தீர்ப்பு வழங்கியதையடுத்து ஜெயலலிதா முதல்வர் பதவியை விட்டு விலகினார். அதையடுத்து அன்றே **ஓ. பன்னீர்செல்வம்** தமிழ்நாடு முதலமைச்சராக பதவியேற்றார். ஜெயலிலிதா மீதான வழக்கின் மேல்முறையீட்டில் அவருக்கு சாதகமாக தீர்ப்பு வெளியானதையடுத்து ஜெயலலிதா 2002 மார்ச் முதல் நாளில் மீண்டும் முதல்வரானார். இந்த இடைப்பட்டக் காலத்தில் ஓ. பன்னீர்செல்வம் தலைமையிலான அமைச்சரவை தொடர்ந்தது.
# தங்கப் பிறை

உற்பத்தி செய்யப்படும் பிரதேசங்கள்]]
பூக்கள்]]
விதைகளுடன் கூடிய பூத்தண்டுகள் (தட்டில்), மற்றும் விதைகள் (கிண்ணத்தில்).]]  
**தங்கப் பிறை** (**Golden Crescent**) போதை தரும் அபினி செடிகளை வளர்க்கும் நடு ஆசியாவின் தெற்கில் உள்ள ஆப்கானிஸ்தான், தெற்காசியாவின் மேற்கில் உள்ள பாக்கித்தான் மற்றும் மேற்காசியாவின் கிழக்கில் உள்ள ஈரான் நாடுகளின் பகுதிகளைக் குறிக்கும்.  
இது தவிர மத்திய அமெரிக்காவின் மெக்சிகோ மற்றும் தென் அமெரிக்காவின் கொலம்பியா மற்றும் தென்கிழக்காசியாவின் தங்க முக்கோணப் பகுதிகளிலும் அபினி செடிகள் வளர்ப்பதில் உலகின் முன்னிணி பிரதேசங்கள் ஆகும்.  
உலக அளவில் அபினி உற்பத்தியில் ஆப்கானித்தான், 1991களில் 1,782 மெட்ரிக் டன் உற்பத்தி செய்து உலகில் முதலாவதாக இருந்தது.  
2001ல் ஆப்கானிஸ்தானில் தாலிபானிகளின் ஆட்சிக் காலத்தில் அபினியின் உற்பத்தி பெருமளவு சரிந்ததது. மேலும் மருத்துவப் பயன்பாட்டிற்குமான கஞ்சா செடிகளை வளர்ப்பதில் ஆப்கானித்தான் முன்னிலை வகிக்கிறது.
# தங்கப் பிறை

## வரலாறு

2007இல் உலக அளவில் உற்பத்தியான 9,000 டன் அபினியில், தங்கப் பிறை பிரதேசங்களில் மட்டும் 8,000 டன் உற்பத்தியானது.  
தங்க முக்கோணப் பகுதியை விட, 64% அளவில் தங்கப் பிறை நாடுகள் அபினியை சந்தையில் விற்றது. தங்கப் பிறைப் பகுதியிலிருந்து 2,500 டன் அபினை ஆப்பிரிக்கா, அமெரிக்கா மற்றும் ஐரோப்பிய நாடுகளுக்கும் மற்றும் உலக அளவில் 9.5 மில்லியன் அபின் பயன்பாட்டாளர்களுக்கு கள்ளச் சந்தையில் வணிகம் செய்துள்ளது.  
உலக அளவில் கள்ளத்தனமாக அபின் உற்பத்தியில், 23.5% மட்டுமே அனைத்து அரசுகளின் காவல்துறையால் கைப்பற்றப்பட்டுள்ளது.  
2008-இல் தங்கப் பிறைப் பகுதியில் உற்பத்தியாகும் அபினியில் 50% ஈரானில் மட்டுமே உற்பத்தியாகிறது. ஆப்கானிஸ்தானில் உற்பத்தியாகும் அபினியில் 7% மட்டுமே உள்நாட்டில் பயன்படுத்தப்படுகிறது.
# தங்கப் பிறை

## இதனையும் காண்க

- அபினி
- தங்க முக்கோணம்
- அபின் பாவனை அடிப்படையில் நாடுகளின் பட்டியல்
- வளமான பிறை பிரதேசம்
# அலுமினியம் சல்பசிட்டேட்டு

**அலுமினியம் சல்பசிட்டேட்டு** *(Aluminium sulfacetate)* என்பது Al<sub>2</sub>SO<sub>4</sub>(CH<sub>3</sub>CO<sub>2</sub>)<sub>4</sub> என்ற வாய்ப்பாட்டைக் கொண்ட கனிம வேதியியல் சேர்மம் ஆகும் . குறிப்பாக இரும்பு, அலுமினியம் போன்ற பல்லிணைதிற உலோக அயனிகளை இது கொண்டுள்ளது . கார அலுமினியம் ஈரசிட்டேட்டு அல்லது அலுமினியம் சல்பசிட்டேட்டு, ஆகியவற்றின் கலவை பருத்தி, செல்லுலோசு இழை மற்றும் பட்டு ஆகியவற்ரின் மீது பயன்படுத்தப்படுகிறது. அலுமினியம் மூவசிட்டேட்டு அலிசாரின் சாயங்களுடன் சேர்க்கப்பட்டு நிற்ம் ஊன்றும் முகவராகப் பயன்படுகிறது . எம்பைரியூமா என்ற வேதியியல் மற்றும் மருத்துவச் சொல் வழக்கற்றுப் போனது. இச்சொல்லின் பொருள் தாவர மற்றும் விலங்குகளை எரிக்கும்போது உண்டாகும் மணம் மற்றும் சுவையுடன் தொடர்புடைய தார்மணம் என்பதைக் குறிக்கிறது. இந்நிறமூன்றியைத் தயாரிக்கும் போதும் பைரோலிக்னியசு அமிலம் எனப்படும் மர அமிலத்தைப் பயன்படுத்துவதால் இத்தகைய மணம் தோன்றுகிறது  
: &nbsp; + &nbsp; 3 &nbsp; &rarr; &nbsp; 2 &nbsp; + &nbsp; 3 .
அசிட்டேட்டு அயனிகளை இடப்பெயர்ச்சி செய்து ஐதராக்சைடு அயனிகளை இடம்பெறச் செய்து Al2SO4(CH3CO2)4 - n(OH)n, என்ற கார அலுமினியம் சல்பசிட்டேட்டையும் தயாரிக்க முடியும். (n = 0) எனில் அலுமினியம் சல்பசிட்டேட்டும் (n = 4) எனில் அலுமினியம் சல்பேட்டு மற்றும் அலுமினியம் ஐதராக்சைடுகளின் இரட்டை உப்பும் (Al2SO4(OH)4) இறுதியாக விளைகின்றன. அலுமினியம் சல்பேட்டின் நீரேற்றுகள் மற்றும் ஈய அசிட்டேட்டுகளிலிருந்தும் அலுமினியம் சல்பசிட்டேட்டு தயாரிக்கப்படுகிறது:  
: &nbsp; + &nbsp; 2 &nbsp; &rarr; &nbsp; &nbsp; + &nbsp; 2 &nbsp; + &nbsp; 24
n = 1 மற்றும் n = 2 ஆக உள்ள நிகழ்வுகளில் உரிய வினைப்பொருளுடன் சோடியம் பைகார்பனேட்டை உபயோகித்து கார அலுமினியம் சல்பசிட்டேட்டுகள் உருவாக்கப்படுகின்றன:.
:2 &nbsp; + &nbsp; 3 &nbsp; + &nbsp; 2 &nbsp; &rarr; &nbsp; &nbsp; + &nbsp; 3 &nbsp; + &nbsp; &nbsp; + &nbsp; 2 &nbsp; + &nbsp; 45
: &nbsp; + &nbsp; &nbsp; + &nbsp; 2 &nbsp; &rarr; &nbsp; &nbsp; + &nbsp; &nbsp; + &nbsp; &nbsp; + &nbsp; 2 &nbsp; + &nbsp; 21
n = 3 ஆக உள்ள நிகழ்வுகளில் ஈய அசிட்டேட்டுக்குப் பதிலாக சோடியம் பைகார்பனேட்டுடன் அசிட்டிக் அமிலத்தைப் பயன்படுத்தி கார அலுமினியம் சல்பசிட்டேட்டே தயாரிக்கப்படுகிறது  
: &nbsp; + &nbsp; &nbsp; + &nbsp; 4 &nbsp; &rarr; &nbsp; &nbsp; + &nbsp; 2 &nbsp; + &nbsp; &nbsp; + &nbsp; 19 .
# சுண்ணாம்புக் கரடு

, பிரான்சு]]
, உலர்கனிமங்கள் தவிர்த்து)]]  
, எசுப்பானியா]]
, வியட்நாம்]]  
**சுண்ணக்கரடு** (*Karst*) சுண்ணக்கல், தொலமைற்று, ஜிப்சம் போன்ற நீரில் கரையக்கூடிய பாறைகளால் உருவான நிலவமைப்பாகும். இத்தகைய நிலவமைப்பில் நிலத்தடி கால்வாய்களும் புதைகுழிகளும் குகைகளும் காணப்படுகின்றன. சரியான வானிலை யமைந்தால் படிகப்பாறை போன்ற வானிலை தாங்கும் பாறைகளிலும் உருவாவது ஆவணப்படுத்தப்பட்டுள்ளது. நிலத்தடி வடிகால்கள் இருப்பதால் மேற்புறத்தில் ஆறுகள், ஏரிகள் போன்ற நீர்நிலைகள் குறைவாக இருக்கும்.  
சுண்ணக்கல் கரடுகளைக் குறித்த ஆய்வுகள் பெட்ரோலிய புவிப்பொதியியலில் முதனைமையாகின்றன; உலகின் எண்ணெய் சேமிப்பில் 50% வரையில் இத்தகைய நிலவமைப்புகளில் அமைந்துள்ளன.
# குருக்கத்தி

நாகப்பட்டினம் மாவட்டத்தின், கீழ்வேளுர் ஒன்றியத்தில் குருக்கத்தி கிராமம் உள்ளது. இது திருவாருர்- நாகப்பட்டினம் முக்கிய வழிச்சாலையில் அமைந்துள்ளது. குருக்கத்தியில் நாகப்பட்டின மாவட்டத்திற்குரிய மாவட்ட ஆசிரியர் கல்வி மற்றும் பயிற்சி நிறுவனமும், அரசு மேல்நிலைப்பள்ளியும் அமைந்துள்ளன.  
குருக்கத்தி என்னும் மலரும் உள்ளது. இது மாதவி என்னும் மலரைக் குறிக்கும்
# குருக்கத்தி

## வெளிப்பார்வை

1. குருகு - குருக்கத்திக் கொடி - மாதவி கொடி
1. குருக்கத்தி இலை பூ
1. குருக்கத்தி மலர் - பரிபாடல் 12
# தாம் இலுவாங் நாங் நோன்

**தாம் இலுவாங் நாங் நோன்** (*Tham Luang Nang Non*, ) வடக்கு தாய்லாந்தில், சியாங் ராய் மாகாணத்தின், மோய் சாய் மாவட்டத்தில் உள்ள *போங் பா* சிற்றூரருகே உள்ள தாம் இலுவாங்-குன் நாம் நாங் நோன் வனப்பூங்காவிலுள்ள சுண்ணக்கரட்டு குகையமைப்பாகும். இது மியான்மர் எல்லையில் உள்ள தோய் நாங் நோன் மலைத்தொடர் கீழே அமைந்துள்ளது.  
இக்குகை சூலை 2, 2018 முதல் உலகளவில் பெரும் ஈர்ப்பைப் பெற்றது; இக்குகையில் இளையோர் காற்பந்தாட்ட அணியின் 12 சிறுவர்களும் அவர்களது உதவிப் பயிற்சியாளரும் குகையின் ஆழ்பகுதியில் சிக்கிக் கொண்டனர். சூன் 23, 2018 அன்று ஏற்பட்ட பருவமழை வெள்ளத்தால் இவ்வாறு சிக்கிக்கொண்டனர். சூலை 10 அன்று இவர்கள் அனைவரும் பாதுகாப்பாக மீட்கப்பட்டனர். இம்முயற்சியில் தாய்லாந்தின் மீட்பு மூழ்காளர் ஒருவர் உயிரிழந்தார்.
# தாம் இலுவாங் நாங் நோன்

## இதனையும் காண்க

- தாம் இலுவாங் குகை மீட்பு
- மோய் சாய் மாவட்டம்
# யோசெமிட்டி தேசியப் பூங்கா

**யோசெமிட்டி தேசியப் பூங்கா** (*Yosemite National Park*, , ) கலிபோர்னியாவின் மேற்கு சியேரா நிவாடாவில் அமைந்துள்ள அமெரிக்கத் தேசியப் பூங்கா. ஐக்கிய அமெரிக்காவின் தேசியப் பூங்கா சேவையால் பராமரிக்கப்பட்டு வரும் இப்பூங்காவின் பரப்பளவு 747,956 ஏக்கர்கள் (1,168.681 ச மை; 302,687 எக்டேர்; 3,026.87 கிமீ<sup>2</sup>). கிட்டத்தட்ட 95% பூங்காப் பகுதி அடர்காட்டுப் பகுதியாக அறிவிக்கப்பட்டுள்ளது.  
ஒவ்வொரு ஆண்டும் சராசரியாக ஏறத்தாழ 4 மில்லியன் மக்கள் யோசெமிட்டிக்கு வருகின்றனர். தேசியப் பூங்கா குறித்த கருத்தியல் உருவாக்கத்தில் யோசெமிட்டி முக்கியப் பங்கு வகித்தது. துவக்கத்தில், காலென் கிளார்க்கும் மற்றவர்களும் யோசெமிட்டியை பாதுகாக்கப் போராடினர்; இறுதியில் 1864இல் குடியரசுத் தலைவர் ஆபிரகாம் லிங்கன் *யோசெமிட்டி நல்கை*யில் ஒப்பமிட்டார். பின்னர் ஜான் முயர் யோசெமிட்டி பள்ளத்தாக்கை மட்டுமன்றி சுற்றியுள்ள மலைத்தொடர்களையும் வனங்களையும் உள்ளடக்கிய பெரியத் தேசியப் பூங்கா அமைக்கப் போராடினார். இதுவே ஐக்கிய அமெரிக்க தேசியப் பூங்கா அமைப்பு நிறுவப்பட வழிகோலியது.
# தோய் நாங் நோன் மலைத்தொடர்

**தோய் நாங் நோன் மலைத்தொடர்** (ஆங்கிலம்: *Doi Nang Non*; தாய்: ดอยนางนอน), (**உறங்கும் பெண் தோற்ற மலைத்தொடர்**) (*Mountain of the Sleeping Lady*), தாய்லாந்து நாட்டில் வடக்கில் உள்ள, சியாங் ராய் மாநிலத்தில் உள்ள மோய் சாய் மாவட்டத்தில், தூங்கு பெண் தோற்றத்தில் அமைந்த மலைத்தொடராகும்.  
பருவ மழைக் காலங்களில் இம்மலைத்தொடரில் பல அருவிகள் தோன்றும். மேலும் இம்மலைத்தொடரில் பத்து கிலோ மீட்டர் நீளம் கொண்ட தாம் இலுவாங் நாங் நோன் குகையில், 23 சூன் 2018 அன்று மழை வெள்ளத்தில் சிக்கிய 12 சிறுவர்கள் உட்பட 13 பேரை 10 சூலை 2018 அன்று மீட்புப் படையினர் உயிருடன் மீட்டனர்.  
இம்மலைத்தொடரில் **தாம் லுவாங்-குன் நாம் நாங் நோன்** (Tham Luang–Khun Nam Nang Non Forest Park) எனும் காட்டுப் பூங்கா அமைந்துள்ளது.
# தோய் நாங் நோன் மலைத்தொடர்

## புவியியல்

சியாங் ராய் மாநிலத்தின் தலைமையிடமான சியாங் ராய் நகரத்திற்கும், மோய் சாய் மாவட்டத்திற்கும் இடையே அமைந்த தோய் நாங் நோன் மலைத்தொடர் வழியாக ஆசிய நெடுஞ்சாலை 2 செல்கிறது. இம்மலைத்தொடர் அருகில் மியான்மர் நாட்டின் பன்னாட்டு எல்லையருகே உள்ள, இம்மலைத்தொடர், தங்க முக்கோணத்தில் அமைந்துள்ளது. இம்மலைத்தொடரை தொலைவிலிருந்து காணும் போது நீண்ட கூந்தலுடைய தூங்கும் பெண் வடிவத்தில் காணப்படும். இம்மலைத்தொடரின் உயர்ந்த தோய் துங் கொடுமுடி, தூங்கும் பெண்னின் வயிற்றுப் பகுதி போன்று காணப்படும்.  
பின்னர் தாய்லாந்து மற்றும் பன்னாட்டு குக்குளிப்பு வீரர்கள், குகை வெள்ளத்தில் சிக்கியவர்களை 10 சூலை 2018 அன்று பன்னாட்டு தாம் இலுவாங் குகை மீட்பு குழுவினர் உயிருடன் மீட்டனர்.
# தோய் நாங் நோன் மலைத்தொடர்

## இதனையும் காணக

- தாம் இலுவாங் நாங் நோன் குகை
- தாம் இலுவாங் குகை மீட்பு
- சியாங் ராய் மாகாணம்
- சியாங் ராய்
- மோய் சாய் மாவட்டம்
# கண்ணம்மா (தொலைக்காட்சித் தொடர்)

**கண்ணம்மா** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 8:01 க்கு ராஜ் தொலைக்காட்சியில் ஒளிபரப்பான ஒரு குடும்ப பின்னணியை தழுவிய மெகா தொடர் ஆகும். இந்த தொடரை ஜெனி என்பவர் இயக்க, அர்ச்சனா, சியாம், நிவிஷா, அரவிந்தராஜ், மணி, சாய் மாதவி, புவி ராஜ் போன்ற பலர் நடித்துள்ளார்கள்.இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.
# கண்ணம்மா (தொலைக்காட்சித் தொடர்)

## கதைச்சுருக்கம்

இந்த தொடரின் கதை கண்ணம்மா தன் குடும்ப சூழல் மற்றும் தன் அப்பாவின் கோபம் இரண்டின் காரணமாகவும் பள்ளிப் படிப்பை பாதியில் நிறுத்திக் கொண்டு ஒரு டெய்லராக ஒரு ஃபேஷன் கார்மென்ட்ஸில் வேலை செய்கிறாள். அரவிந்த் அந்த நிறுவனத்தின் முதலாளி ஆரம்பத்தில் இருந்து அரவிந்துக்கும் கண்ணம்மாவுக்கும் ஒருவர் மீது ஒருவரை பிடிக்கவில்லை. கண்ணம்மாவை தனது அலுவலகத்தில் வேலைக்கு வைத்ததே அவளை பழி வாங்குவதற்குத்தான்.  
இந்நிலையில் கண்ணம்மாவே எதிர்பார்க்காத ஒரு தருணத்தில் அவளது முதலாளியின் மானத்தைக் காப்பாற்ற வேண்டி அவரையே திருமணம் செய்ய வேண்டியதாகிறது. கண்ணம்மா அவளது கணவனின் மனதையும், தனக்கு எதிர்பாராமல் அமைந்த இந்த வாழ்வையும் காப்பாற்றிக் கொள்ள போராடுவதே இந்த தொடரின் கதை.
# கண்ணம்மா (தொலைக்காட்சித் தொடர்)

## நடிகர்கள்

### முதன்மை கதாபாத்திரம்

- அர்ச்சனா - கண்ணம்மா
- சியாம் - அரவிந்
- நிவிஷா - மீரா
# கண்ணம்மா (தொலைக்காட்சித் தொடர்)

## நடிகர்கள்

### துணை கதாபாத்திரம்

- ஆர். ஸ்டெஃபி
- ஆர். அரவிந்தராஜ்
- ஜெயா ராஜகோபால்
- மோனிகா
- வசந்தி
- சைத்ரா
- சரண்யா
- அமுதா
- மணி
- சாய் மாதவி
- புவி ராஜ்
# கண்ணம்மா (தொலைக்காட்சித் தொடர்)

## முகப்பு பாடல்

இந்த தொடருக்கான முகப்பு பாடலான ‘கண்ணம்மா கண்ணம்மா’ என்ற பாடலுக்கு இளைய கம்பன் பாடல் வரிகள் எழுதியுள்ளார், விஜய் சரவணா இசை அமைக்க, பாடகி சரண்யா சீனிவாசன் இந்த பாடலை பாடியுள்ளார்.
# இலிசு மெக்டொனால்டு

**எலிசபெத் (இலிசு) மெக்டொனால்டு** *(Elizabeth (Liz) MacDonald)* ஓர் அமெரிக்க விண்வெளி வானிலை அறிவியலாளர் ஆவார். இவர் நாசாவின் கோடார்டு விண்வெளி பறப்பு மையத்தில் பணிபுரிகிறார். இவர் எல்லியம், உயிரகம், முதன்மி, மின்னன் கதிர்நிரல் அளவி வழியாக நாசாவில் வான் ஆலன் ஆய்கலங்கள் (கதிர்வீச்சுப் பட்டை ஆய்வுத்) திட்ட இணை ஆய்வாளர் ஆவார்.
# இலிசு மெக்டொனால்டு

## கல்வி

இவர் அலைசு மெக்டொனால்டுக்கும் வால்லா வால்லன்சு பில்லுக்கும் மகளாகப் பிறந்தார். இவர் நாசாவின் விண்வெளி ஆய்வு நல்கை பெற்று வாழ்சிங்டன் பல்கலைக்கழகத்தில் இயற்பியலில் இளம் அறிவியல் பட்டம் 1999 இல் பெற்றார். இவரது வழிகட்டியான உரூது சுகவுகு ஆய்வில் தொடரும்படி ஊக்கப்படுத்தினார். இவர் நியூகாம்ப்சயர் பல்கலைக்க்ழகத்தில் பட்டமேற் படிப்பை முடித்து 2005 இல் முனைவர் பட்டமும் படித்தார்.
# இலிசு மெக்டொனால்டு

## வாழ்க்கைப்பணி

இவர் மின்மப் பொருண்மைக் கதிர்நிரல் அளவையியலில் ஆர்வம் கொண்டு 15 ஆண்டுகளுக்கு மேலாக அத்துறை சார்ந்த கருவி உருவாக்கம், தரவுப் பகுப்பாய்வு, விளக்கத்திலும் ஈடுபட்ட வல்லுனர் ஆவார்.  
முனைவர் பட்டம் முடித்ததும், இவர் இலசு அலமாசு ஆய்வகத்தில் சேர்ந்தார். அந்த ஆய்வகத்தில் இவர் ஆற்றல் துறை சார்ந்த விண்வெளி வளிமண்டல அறிவிக்கை அமைப்புக்கான புவிஒத்தியக்க கருவிகள் திட்டத்தின் இசட்வகை மின்மக் கதிர்நிரல் அளவி ஆய்வில் முதன்மை ஆய்வாளர் ஆவார். இவர் *புத்தாக்க ஆராய்ச்சி, ஒருங்கிணைந்த உணர்தல்* குழுவுக்கும் தலைமை தாங்கினார். She was principal investigator for the Advanced Miniaturized Plasma Spectrometer. இவர் மும்முறை இலாசு அலமாசு விருதுகள் திட்டத்தில் விருது பெற்றுள்ளார்.
# இந்திய அரசியலமைப்புச் சட்டத்தில் தேர்தல்கள்

**தேர்தல்கள்** (Elections ) குறித்து இந்திய அரசியலமைப்புச் சட்டம் பிரிவுகள் 54, 66, 325, 326 மற்றும் சில பிரிவுகள் குறிப்பிடுகின்றன. இப்பிரிவுகள் மூலம் தேர்தல்கள் எவ்வாறு யாரால் நடத்தப்படவேண்டும் என்று விளக்கப்பட்டுள்ளது. அரசியலமைப்புச் சட்டம் குடியரசுத் தலைவருக்கு நடைபெற வேண்டிய தேர்தல் குறித்த நடைமுறைகளை பிரிவு 54-லிலும் துணைக்குடியரசுத் தலைவர் தேர்தல் குறித்து பிரிவு 66-லிலும் குறிப்பிடுகின்றது. மாநில சட்டசபைகளுக்கும், பாராளுமன்றத்திற்கும் நடைபெற வேண்டிய தேர்தல் குறித்து வழிமுறைகளும் கோட்பாடுகளும் பிரிவு 325, 326 போன்றவைகளில் விளக்கப்பட்டுள்ளது
இந்திய அரசியலமைப்புச் சட்டம்
# இந்திய அரசியலமைப்புச் சட்டத்தில் தேர்தல்கள்

## சட்டமன்ற நாடுளுமன்ற தேர்தல்கள்

சட்டமன்றங்களுக்கும், பாராளுமன்றத்திற்கும் தேர்தல்கள் நடத்துவதற்கு அரசியலமைப்புச் சட்டம் சில கோட்பாடுகளை விதித்துள்ளது. அவை பின்வருமாறு.
1. ஒவ்வொரு தொகுதிக்கும் ஒரே வாக்காளர் பட்டியல் தயாரிக்கப்பட வேண்டும். இதில் சாதி மத இன அடிப்படையில் வேறுபாடு காண்பிக்கக் கூடாது (பிரிவு 325)
1. 18 வயது நிறைந்த அனைத்து இந்திய குடிமக்களுக்கும் வாக்குரிமை உண்டு. இந்தியாவில் குடியில்லாமல் இருப்பவர்கள், மனநலம் பாதிக்கப்பட்டவர்கள், குற்றம் அல்லது சட்ட விரோத நடவடிக்கையில் ஈடுபட்டு தண்டிக்கப்பட்டவர்கள் வாக்களிக்க முடியாது (பிரிவு 326)
1. இந்த மற்றும் இதர கோட்பாடுகளுக்குட்பட்டு, பாராளுமன்றம், மாநில சட்டசபைகளுக்கும், பாராளுமன்றத்திற்கும் தேர்தல் தொடர்பான சட்டங்களை இயற்றலாம் (பிரிவு 327, ஏழாவது அட்டவணை முதல் பட்டியல் பதிவு 72)
1. பாராளுமன்றம் இயற்றிய சட்டத்தில் இடம் பெறாத பொருள்கள் குறித்தும், சட்டசபை தேர்தல்களுக்கும், சட்டசபைகள் சட்டம் இயற்றலாம் (பிரிவு 328)
1. மக்கள் பிரதிநிதித்துவ சட்டம் 1950, 1951, தொகுதி வரையறை சட்டம் 1952, 1962, 2002, 2003 ஆகியவைகளை பாராளுமன்றம் ஏற்கனவே இயற்றியுள்ளது.
# இந்திய அரசியலமைப்புச் சட்டத்தில் தேர்தல்கள்

## தேர்தல் குறை தீர்வு வழிமுறை

1. தேர்தல் குறித்து யாருக்கு என்ன குறை இருந்தாலும், மக்கள் பிரதிநிதித்துவ சட்டத்தில் குறிப்பிட்டபடி, அந்தந்த உயர்நீதிமன்றங்களில் தான் வழக்குத் தொடர வேண்டும். மற்ற சாதாரண வழக்கு மன்றங்களுக்கு அதிகாரம் இல்லை. உயர்நீதிமன்றத் தீர்ப்பின் மேல் உச்சநீதி மன்றத்திற்கு மேல் முறையீடு செய்யலாம்.(பிரிவு 329)
1. அரசியலமைப்பின் 42-வது திருத்தச் சட்டத்தின் படி, புதிய பிரிவு 323-B அறிமுகப்படுத்தப்பட்டுள்ளது. இதனடிப்படையில், சம்மந்தப்பட்ட சட்டமன்றங்கள், தேர்தல் வழக்குகளை கையாள, தனியாக ஆணையங்களை நிறுவலாம். அவ்வாறு நிறுவினால் தேர்தல் வழக்குகளை விசாரிக்க உயர்நீதிமன்றத்திற்கு அதிகாரம் இருக்காது ஆனால் உச்சநீதிமன்றத்தில் மேல் முறையீடு செய்யலாம்.
1. அரசியலமைப்புச் சட்டம் பிரிவு 71-ன்படி, குடியரசுத் தலைவர், துணைக் குடியரசுத் தலைவர் தேர்தல்கள் குறித்த வழக்குகளை உச்சநீதிமன்றம் தான் விசாரிக்க முடியும்.
# இந்திய அரசியலமைப்புச் சட்டத்தில் தேர்தல்கள்

## தேர்தல் ஆணையம்

தேர்தல் நடைமுறைகளை மேற்பார்வையிடவும், தேர்தல்களை சுமூகமாக நடத்தவும் தேர்தல் ஆணையத்தை நிறுவ பிரிவு 324-வகை செய்கிறது. தேர்தல் ஆணையர்கள் சுயமாக செயல்படவும், ஆணையம் சுய அதிகாரத்துடன் செயல்படவும், வகை செய்யும் வண்ணம், தேர்தல் ஆணையா்களை, சட்ட மன்றங்களோ, நிர்வாகமோ கட்டுப்படுத்தாத வகையில் பிரிவுகள் அமைக்கப்பட்டுள்ளன.
# மோய் சாய் மாவட்டம்

**மேய் சாய் மாவட்டம்** (**Mae Sai**) (, தாய்லாந்து நாட்டின் வடக்கில் உள்ள சியாங் ராய் மாகாணத்தின் வடகோடியில், தாய்லாந்து - மியான்மர் பன்னாட்டு எல்லையில் அமைந்த மாவட்டம் ஆகும். இம்மாவட்டத்தின் நிர்வாகத் தலைமையிட நகரம் மோய் சாய் நகரம் ஆகும். பன்னாட்டு ஆசிய நெடுஞ்சாலை 2, மாயி சாய் நகரத்தின் வழியாக மியான்மருக்குச் செல்கிறது. 285 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள்தொகை 2005ல் 86,298 ஆக இருந்தது.  
தங்க முக்கோணத்தில் அமைந்த மோய் சாய் மாவட்டம், சியாங் ராய் மாகாணத் தலைமையிடமான சியாங் ராய் நகரத்திற்கு வடக்கில் 259 கி.மீ. தொலைவிலும், தேசியத் தலைநகரமான பாங்காக்கிற்கு வடக்கே 850 கி.மீ. தொலைவிலும் உள்ளது. இம்மாவட்டத்தில் போதைப் பொருட்கள் தயாரிப்பு, விற்பனை அதிக அளவில் நடைபெறுகிறது.  
இம்மாவட்டத்தில் உள்ள தோய் நாங் நோன் மலைத்தொடரில் உள்ள தாம் இலுவாங் நாங் நோன் குகையில் 23 சூன் 2018 அன்று 12 சிறுவர்களும், ஒரு கால்பந்தாட்ட பயிற்சியாளரும் மழை வெள்ளத்தில் சிக்கினர். அவர்களை பன்னாட்டு மீட்பு குழுவினர் 10 சூலை 2018 குகையிலிருந்து மீட்டனர்.  
குகையில் சிக்கிய சிறுவர்கள்]]
# மோய் சாய் மாவட்டம்

## நிர்வாகம்

நிர்வாக வசதிக்காக இம்மாவட்டம் எட்டு துணை மாவட்டங்களாகவும், 92 கிராமங்களாகவும் பிரிக்கப்பட்டுள்ளது. இம்மாவட்டத்தில் மோய் சாய் மற்றும் இரண்டு துணை மாவட்ட நகராட்சிகளையும் கொண்டது.  
| 1. | மோய் சாய் | แม่สาย | 14 | 21,697 |  |
| --- | --- | --- | --- | --- | --- |
| 2. | ஹுவாய் கிராய் | ห้วยไคร้ | 11 | 7,609 |  |
| 3. | கோ சாங் | เกาะช้าง | 13 | 9,964 |  |
| 4. | போங் பா | โป่งผา | 12 | 8,348 |  |
| 5. | சி முயியாங் சும் | ศรีเมืองชุม | 9 | 5,090 |  |
| 6. | வியாங் பாங் காம் | เวียงพางคำ | 13 | 19,945 |  |
| 8. | பான் தாய் | บ้านด้าย | 8 | 4,117 |  |
| 9. | பொங் நாம் | โป่งงาม | 12 | 9,528 | } |
# மோய் சாய் மாவட்டம்

## இதனையும் காண்க

- தோய் நாங் நோன் மலைத்தொடர்
- தாம் இலுவாங் நாங் நோன் குகை
- சியாங் ராய் மாகாணம்
- சியாங் ராய்
# கடல் கடந்து உத்தியோகம் (தொலைக்காட்சித் தொடர்)

**கடல் கடந்து உத்தியோகம்** ஸ்ரீ பாரதி அஸோசியேட் தயாரிப்பில் ‘28 மே 2018’ ஆம் ஆண்டு முதல் திங்கள் முதல் வியாழன் வரை இரவு 7:30 மணிக்கு ராஜ் தொலைக்காட்சியில் ஒளிபரப்பான மெகா தொடர் ஆகும். இந்த தொடரை லேனா மூவேந்தர் இயக்குகிறார். சுர்ஜித் அன்சாரி ஹீரோவாகவும், காயத்ரி கண்ணன் ஹீரோயினாகவும் நடிக்கிறார்கள். இந்த தொடர் சில காரணங்களால் 69 அத்தியாங்களுடன் பாதியில் நிறுத்தப்பட்டுள்ளது.
# கடல் கடந்து உத்தியோகம் (தொலைக்காட்சித் தொடர்)

## கதைச்சுருக்கம்

முதுமையில் தனிமையில் வாழும் நாராயணன். தனது கடைசி காலத்தில் தனது பிள்ளைகளுடன் கூட்டுக் குடும்பமாக வாழ நினைக்கிறார். இவரின் 60வது திருமண நாளுக்கு வெளிநாட்டில் இருந்து வரும் மகள், மகன், பேரத் பேத்திகளை பல திட்டங்களை போட்டு தன்னுடனேயை தங்க வைக்கிறார். அது எப்படி என்பதுதான் இந்த தொடரின் கதை.
# கடல் கடந்து உத்தியோகம் (தொலைக்காட்சித் தொடர்)

## நடிகர்கள்

- சுர்ஜித் அன்சாரி
- காயத்ரி கண்ணன்
- மதுமிதா
- கவுரிஜானு
- ஈ.வி.எஸ் கணேஷ்பாபு
- சிவலிங்க பாபு
- பாலிமர் பிரதீப்
- பானு பரத்வாஜ்
# கடல் கடந்து உத்தியோகம் (தொலைக்காட்சித் தொடர்)

## முகப்பு பாடல்

இந்த தொடருக்கான முகப்பு பாடலான ‘கடல் கடந்து கடல் கடந்து’ என்ற பாடலுக்கு ‘அருண் பாரதி’ பாடல் வரிகள் எழுதியுள்ளார், ‘ஜான்சன்’ இசை அமைக்க, பாடகி பிரியங்கா இந்த பாடலை பாடியுள்ளார்.
# இலிசா கால்டெனகர்

**இலிசா கால்டெனகர்** *(Lisa Kaltenegger)* (4 மார்ச்சு 1977, சால்சுபர்கு அண்மையில் உள்ள குச்சில்) ஓர் ஆசுத்திரிய வானியலாளர் அவர். இவர் புறக்கோள்களின் படிமமாக்கத்திலும் பான்மையிலும் விண்வெளி உயிரியலிலும் வல்லுனர் ஆவார். இவர் 2014 ஜூலை 1 இல் கார்னெல் பல்கலைக்கழகத்தில் உதவிப் பேராசிரியராகச் சேர்ந்தார். முன்பு, இவர் ஐடெல்பர்கில் உள்ள வானியலுக்கான மேக்சு பிளாங்கு நிறுவனத்தில் இணைபதவி வகித்தார். இங்கு இவர் எம்மி நோயதர் ஆராய்ச்சிக் குழுவின் தலைவராகவும் இருந்தார். இக்குழு "மீப்புவிகளும் உயிர்வாழ்வும்" பர்ரிய ஆய்வில் ஈடுபட்டது. மேலும் இவர் கேம்பிரிட்ஜ், ஆர்வார்டு சுமித்சோனிய வானியற்பியல் மையத்திலும் பணிபுரிந்தார். இவர் 2008 இல் ஆர்வார்டு பல்கலைக்கழகத்தில் விரிவுரையாளராகச் சேர்ந்தார். இவர் 2011 இல் ஐடெல்பர்கு பல்கலைக்கழகத்தில் புல உறுப்பினராகச் சேர்ந்தார்.
# மாங்கனீசு(III) புளோரைடு

**மாங்கனீசு(III) புளோரைடு (Manganese(III) fluoride**also known as **Manganese trifluoride**) MnF<sub>3 </sub>என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும். இந்த சிவப்பு நிற/கருஞ்சிவப்பு நிறத் திண்மம் நீரகக்கரிமங்களை புளோரோகார்பன்களாக மாற்றுவதில் மிகவும் பயனுள்ளதாக உள்ளது, அதாவது, இது ஒரு புளோரினேற்றக் காரணியாக உள்ளதுஇச்சேர்மம் ஐதரேட்டையும் உருவாக்குகிறது.
# மாங்கனீசு(III) புளோரைடு

## தொகுப்புமுறை, அமைப்பு மற்றும் வினைகள்

### தொகுப்பு

MnF<sub>3</sub>ஆனது ஐதரசன் புளோரைடில் கரைந்த MnF<sub>2</sub>கரைசலுடன் புளோரினை வினைப்படுத்துவதால் தயாரிக்கப்படுகிறது:  
: MnF<sub>2</sub> + 0.5 F<sub>2</sub> &#x2192; MnF<sub>3</sub>  
இச்சேர்மமானது தனிம நிலை புளோரினுடன் மாங்கனீசு(II) ஆலைடை ~250&nbsp;°செ வெப்பநிலையில் வினைப்படுத்துவதன் மூலமும் தயாரிக்கப்படுகிறது.
# மாங்கனீசு(III) புளோரைடு

## தொகுப்புமுறை, அமைப்பு மற்றும் வினைகள்

### அமைப்பு

படிக நிலையில், MnF<sub>3</sub>யானது வனேடியம்(III) புளோரைடைஒத்திருக்கிறது. இரண்டு சேர்மங்களின் எண்முகி உலோக மையங்கள் ஒரே மாதிரியான சராசரி M-F பிணைப்பு நீளங்களைக் கொண்டுள்ளன. இருப்பினும், ஜான் டெல்லர் விளைவின் காரணமாக மாங்கனீசு சேர்மத்தைப் பொறுத்தவரை, ஒரு உருக்குலைந்த அமைப்பாகத் தான் (மேலும், இறுதியில் ஒற்றைச்சாய்வுள்ள ஓரலகு படிகம் மற்றும் உயர் ஒருங்கமைவுள்ள மற்றொரு வடிவம்) உள்ளது. Mn-F பிணைப்பு நீளங்கள் 1.79, 1.91, 2.09 Å என்ற அளவில் உள்ளன
# மாங்கனீசு ஊதா

**மாங்கனீசு ஊதா** *(Manganese violet)* என்பது NH<sub>4</sub>MnP<sub>2</sub>O<sub>7</sub> என்ற வாய்ப்பாட்டைக் கொண்ட கனிம வேதியியல் சேர்மம் ஆகும். இதை அமோனியம் மாங்கனீசு(III) பைரோபாசுபேட்டு என்று அழைக்கிறார்கள். பைரோபாசுபேட்டு (P2O4−7), அமோனியம் (NH+4), மற்றும் மாங்கனீசு ஆகியவை சேர்ந்து அமோனியம் மாங்கனீசு(III) பைரோபாசுபேட்டு திண்மத்தை உருவாக்குகின்றன. மாங்கனீசு(III) ஆக்சைடு, டை அமோனியம் பாசுபேட்டு, பாசுபாரிக் அமிலம் ஆகியவை சேர்ந்த கலவையை சூடுபடுத்துவதன் மூலம் மாங்கனீசு ஊதா தயாரிக்கப்படுகிறது. இது பரவலாக அறியப்பட்ட ஒரு நிறமியாகும் .
# மாங்கனீசு ஊதா

## வேதிக்கட்டமைப்பு

α- மற்றும் β-வடிவம் என்ற இரண்டு பல்லுருவ தோற்றங்களில் இது அறியப்படுகிறது. ஆனால் இரண்டு வடிவங்களிலும் கட்டமைப்பு ஒரே மாதிரியாகவே உள்ளது. Mn(III) மையங்கள் உருக்குலைந்த எண்முக தளங்களில் பைரோபாசுபேட்டு ஈந்தணைவிகள் வழங்கும் ஆறு ஆக்சிசன் அணுக்களால் சூழப்பட்டுள்ளன .
# மாங்கனீசு ஊதா

## நிறமாலை

பிரதிபலிப்பு மற்றும் ஒளிர்வு நிறமாலைகளை அகச்சிவப்பு நிறமாலையில் காணலாம் .
# தூய லூர்து அன்னை திருத்தலம், பெரம்பூர்

**தூய லூர்து அன்னை திருத்தலம்**, என்பது தமிழகத்தின் சென்னை-மயிலை உயர்மறைமாவட்டத்தில், பெரம்பூர் நகரிலுள்ளது. இத்திருத்தலம், பெரம்பூர் பகுதியில் வாழும் கத்தோலிக்க கிறிஸ்தவ மக்களின் பங்கு ஆலயமாக விளங்குகிறது. தமிழகத்தில் வேறெங்கும் காணப்படாத வகையில், கீழ்த்தளம், மேல்தளம் என இரண்டடுக்கு கொண்ட கத்தோலிக்க ஆலயமாக இது கட்டப்பட்டுள்ளது. சுமார் 4,000 கிறிஸ்தவ குடும்பங்கள் இந்த ஆலயத்தின் உறுப்பினர்களாக உள்ளனர். சென்னை மற்றும் நாட்டின் பல்வேறு பகுதிகளில் இருந்தும் திரளான மக்கள் லூர்து அன்னையை நாடி, இந்த ஆலயத்திற்கு திருப்பயணமாக வருகை தருகின்றனர். பிரான்சு நாட்டின் 'லூர்து' நகரில் காட்சி அளித்த இறையன்னை மரியாவின் உதவியால் பல்வேறு நன்மைகளைப் பெறுவதாக அவர்கள் நம்புகின்றனர்.
# தூய லூர்து அன்னை திருத்தலம், பெரம்பூர்

## லூர்து அன்னை

பிரான்சு நாட்டின் லூர்து நகரில் பெர்னதெத் சுபீரு என்ற 14 வயது சிறுமிக்கு, 1858 பிப்ரவரி 11ந்தேதி முதல், அன்னை மரியா 18 முறைகள் காட்சி அளித்தார். ஆகவே, அவர் லூர்து அன்னை என்று அழைக்கப்படுகிறார். மசபியேல் என்ற குகையில் தோன்றிய மரியன்னை, தரையைத் தோண்டி தண்ணீர் அருந்துமாறு பெர்னதெத்துக்கு கட்டளையிட்டார். அதை ஏற்று, பெர்னதெத் தோண்டிய இடத்தில், ஊற்று ஒன்று உருவானது. அந்த ஊற்றின் நீரை அருந்திய பலரும் தங்கள் நோய்களில் இருந்து சுகம் பெற்றதாகக் கூறினார்கள். இதையடுத்து, அந்த இடம் அன்னை மரியாவின் புகழ்பெற்ற திருத்தலமாக மாறியது. அதன் விளைவாக, உலகின் பல்வேறு பகுதிகளிலும் லூர்து அன்னையின் பெயரில் பல ஆலயங்கள் கட்டப்பட்டன.